MEGÁLLAPODÁS

Sülysáp Székhelyű Közös Fenntartású Családsegítő és Gyermekjóléti Szolgálati Társulás

A megállapodás 2.) pontjában részletesen megjelölt önkormányzati képviselőtestületek a „helyi önkormányzatokról” szóló 1990. évi LXV. Tv. 43. §. És a „helyi önkormányzatok társulásáról és együttműködéséről” szóló 1997. évi CXXXV. Tv. 9. §. – 15. §-aiban foglalt rendelkezései szerint az Ötv. 9. §. (4) bekezdésben, s a „szociális igazgatásairól és szociális ellátásokról” szóló 1993. évi III. tv. 64. §. – 65. §-aiban meghatározott kötelező szociális alapellátásai, s „a gyermekek védelméről és a gyámügyi igazgatásairól” szóló 1997. évi XXXI. tv. 39. §. – 40. §-aiban meghatározott gyermekjóléti szolgálati feladatainak közös megvalósítására családsegítő és gyermekjóléti szolgálat közös fenntartásában állapodnak meg 
2011. júniusi hatállyal, határozatlan időtartamra. Jelen megállapodást a 2009. október 1-én kelt megállapodást hatályon kívül helyezi.
1) A társulás neve, székhelye:

Neve: Sülysáp Székhelyű Közös fenntartású Családsegítő és Gyermekjóléti Szolgálati Társulás

Székhelye: 2241 Sülysáp, Szent István tér 1.

Működési területe: a társult önkormányzatok közigazgatási területe.

2) A társulás tagjainak neve, székhelye:

2.1. A társulás tagjai:

Tóalmás Községi Önkormányzat Képviselő-testülete


2252 Tóalmás, Főtér 1.


Szentmártonkáta Községi Önkormányzat Képviselő-testülete


2254 Szentmártonkáta, Rákóczi u. 52/c.

Dány Községi Önkormányzat Képviselő-testülete 

2118 Dány, Pesti u. 1.


Szentlőrinckáta Községi Önkormányzat Képviselő-testülete


2255 Szentlőrinckáta, Arany János u. 26.

Kóka Községi Önkormányzat Képviselő-testülete

2243 Kóka, Dózsa György u.1.
Sülysáp Nagyközség Önkormányzata Képviselő-testület

2241 Sülysáp, Szent István tér 1.

Mende Község Önkormányzat Képviselő-testülete 


2235 Mende,  Fő u. 14.

Úri Község Képviselő-testülete
2244 Úri, Rákóczi u. 31.

Valkó Község Képviselő-testülete

2114 Valkó, Rákóczi u. 3.
2.2. A társulási megállapodás határozatlan időtartamú

2.3. A társulás önálló jogi személyiséggel nem rendelkezik, döntéshozó szerve a Társulási Tanács.

A közös fenntartású intézmény éves költségvetése és zárszámadása 
a gesztor önkormányzat  költségvetési és zárszámadási rendeletébe épül be,  a felügyeleti jogokat a Társulás Tanács gyakorolja.

3. A társulás célja:

3.1. A társult önkormányzatok közös összefogással a „szociális igazgatásról és szociális ellátásokról” szóló 1993. évi III. tv. – Sztv. – 64.§.-65§-aiban általuk megvalósítani elrendelt gyermekjóléti szolgáltatási feladataik teljesítésére.

A Gyermekjóléti Szolgálat az 1997. évi XXXI. tv. és a hozzá kapcsolódó jogszabályok alapján működik.  Tevékenysége szolgáltató, nem hatósági jellegű.
3.2. A közös feladatmegvalósítás lehetővé teszi, hogy a fenntartással járó fajlagos költségek csökkenjenek azáltal, hogy az állami költségvetésből a társulás a Tápió-vidéki Többcélú Kistérségi Társulás által igényelt kiegészítő normatív állami hozzájárulásra jogosulttá válnak.

4. A társulás tevékenységi köre:

4.1. A társult települési önkormányzatok közigazgatási, ellátási területén az  Sztv. 64.§.-65.§-aiban meghatározottak alapján a családsegítés az alábbi feladatok megvalósítására terjed ki:

Családsegítés körébe tartozik különösen:

a.) a családi szociális feszültségek okainak feltárása, a megoldásokra javaslat készítése és segítségnyújtás, 

b.)  életvezetési (pl.: nevelési, pszichológiai, egészségügyi) tanácsadás, vagy ennek megszervezése, 

c.) az egyének, a családok kapcsolatképességének javítása, 

d.) egyéni-, pár- és családterápiás tevékenység végzése, ennek megszervezése,

e.) krízis helyzetben segítő beavatkozás, 

f.) speciális támogató, önsegítő csoportok szervezésének, működtetésének segítése,

g.) természetbeni, anyagi és személyes támogatások közvetítése, 

h.) hivatalos ügyek intézésének segítése,

i.) Együttműködés más intézményekkel, társadalmi szervezetekkel, csoportokkal.

4.2. A gyermekjóléti szolgáltatási feladatok a gyermekek testi, lelki egészségének,családban történő nevelésének elősegítése érdekében


- a gyermeki jogokról, támogatási formákról való tájékoztatás, a támogatáshoz történő hozzájutás elősegítése,


- a családtervezési, nevelési, egészségügyi és káros szenvedélyek megelőzését célzó tanácsadás,


- szociálisan rászorult várandós anyák támogatása, segítése,


- szabadidős programok szervezése,


- a veszélyeztetettséget észlelő jelzőrendszer működtetése, az előidéző okok feltárása,


- család- és utógondozás biztosítása,


- az egészségügyi és szociális ellátás, valamint hatósági beavatkozás kezdeményezése.

4.3. A családsegítő és Gyermekjóléti Szolgálat működése során folyamatosan biztosítani kell a „személyes gondoskodást nyújtó szociális intézmények működésének engedélyezéséről” szóló 161/1996. (XI. 7.) Korm. Sz. rendelet, „a személyes gondoskodást nyújtó szociális intézmények szakmai feladatairól és működésük feltételeiről szóló 1/2000.(I.7.) SzCsM rendelet, az intézmények szakmai feladatairól és működésük feltételeiről” rendelkező 2/1994. (I. 30.) NM sz. rendelet, valamint személyek szakmai feladatairól és működésük feltételeiről” szóló 15/1998. (IV. 30.) NM rendelet, valamint a személyes gondoskodást nyújtó szociális ellátásokról szóló 9/1999. SzCsM rendelet előírásait, továbbá a gyermekjóléti szolgálat feladatok ellátására, a szakmai képesítésre vonatkozó hatályos jogszabályi feltételek érvényesítését.

5) A társulás vagyona:

Az intézmény működéséhez szükséges anyagi eszközöket a fenntartók a társulási megállapodás alapján a társult helyi önkormányzatok biztosítják, részben az állami költségvetésből jutatott normatívákból, részben önkormányzati egyéb forrásaiból és részben a Tápió-vidéki Többcélú Kistérségi Társulás ( továbbiakban: TVTKT) – mint a tevékenység szervező koordinátora - által igényelt kiegészítő normatív támogatásból.

A társult felek megállapodnak, hogy  a gesztor igényli meg a költségvetési törvény alapján a családsegítő és gyermekjóléti normatívát a társulásban résztvevő önkormányzatokra vonatkozólag.

A normatíva felhasználásáról negyedévente a gesztor önkormányzat elszámolást küld a társult önkormányzatok részére.

A dologi kiadásokat a társult felek a közigazgatási területre vonatkozólag az állami költségvetésből igényelt és az önkormányzatok egyéb forrásaiból finanszírozzák . A dologi kiadások mértékét minden szervezeti egység az illetékes önkormányzatokkal egyetértésben saját maga határozza meg. 


A családsegítő és gyermekjóléti szolgálati feladatok helyben történő ellátása érdekében a társult képviselőtestület egy-egy helyiség kizárólagos használatát biztosítják a hét minden munkanapján. A helyiség rendeltetésszerű használatához szükséges berendezési és felszerelési tárgyak beszerzéséről saját költségvetésük terhére gondoskodnak.

A családsegítő és gyermekjóléti szolgálat költségvetése gesztor önkormányzat éves költségvetési rendeletébe épül be. Az intézmény vezetője a mindenkori hatályos költségvetési szervek gazdálkodására vonatkozó szabályok szerint köteles eljárni.

A társulás megszűnése esetén a Ptk. Közös tulajdon megszüntetésére vonatkozó szabályai szerint járnak el az alábbi elvek figyelembevételével:


- a családsegítő és gyermekvédelmi feladatok megvalósítását célzó ingatlanokba, használatra biztosított helyiségekben lévő többlet berendezési, felszerelési tárgyak az ingatlan tulajdonosát illessék meg, 


- a helyszíni feladatellátáshoz a társult községi önkormányzat által saját pénzeszközeikből beszerzett berendezési, felszerelési tárgyak tulajdonjoga változatlanul a társult önkormányzatot illeti meg.

6) A társulás szervezete:

Az intézményi társulás felügyeleti és döntéshozó szerve a társulási tanács.

Társulási Tanács: A társult települések polgármesteri hozzák létre, minden polgármestert egy szavazat illet meg.  

7) A társulási tanács működésének szabályai:

7.1. A társulási tanács döntését ülésen, határozattal hozza.

A társulási tanácsa akkor határozatképes, ha többsége jelen van. 

Szavazni személyesen vagy a társulás tagja által írásban meghatalmazott helyettes képviselő útján lehet.

7.2. A javaslat elfogadásához a többség „igen” szavazata szükséges. 

Az ülést össze kell hívni:

a) szükség szerint, de évente legalább két alkalommal, 

b) a társulás bármely tagjának – napirendet tartalmazó – indítványára, 

c) a Pest megyei Közigazgatási Hivatal vezetőjének kezdeményezésére.

7.3. A társulási tanács üléséről készült jegyzőkönyvet az elnök írja alá.
7.4. A társulási tanács üléséről készült jegyzőkönyv elkészíttetéséről, s a közigazgatási hivatalvezetőjének, társulási tanács tagjainak 15 napon belül megküldéséről az intézményvezető gondoskodik.

7.5. A társulási tanács zavartalan működéséhez szükséges ügyviteli teendőket részben a Tápió-vidéki Többcélú Kistérségi Társulás és részben a társult önkormányzatok családsegítő és gyermekjóléti szolgálatai látják el.

7.6. A társulási tanács tagjai évente egy alkalommal – a jövő évi költségvetési koncepció készítés időszakában – beszámolnak képviselőtestületeiknek a társulás működéséről, tevékenységéről.

8) A társulásra átruházott hatáskörök:

A társult képviselőtestületek – önkormányzati rendelet egyidejű alkotásával, illetve szervezeti és működési szabályzatuk módosításával – az alábbi hatásköreik gyakorlását ruházzák át a társulásra, melyekben való döntési jogkör a Ttv. 11.§. szerint a társulási tanácsot illeti meg:

a) A Sülysáp Székhelyű Közös fenntartású Családsegítő és Gyermekjóléti Szolgálat intézményvezetőjével kapcsolatos munkáltatói jogok a társulási tanács,  az egyéb munkáltatói jogok a társulási tanács elnökét illetik meg.. Az intézményvezető személyére a pályáztatást követően a társulási tanács tesz javaslatot.

9) A társulás, tagsági jogviszony megszűnése:

Jelen társulási megállapodás –társulás - megszűnik:

a. a társulásban résztvevő képviselőtestületek általi közös megegyezésével történő megszüntetésével, 


b. amennyiben a tagok száma-felmondás következtében- egyre csökken, 


c. bíróság jogerős döntése alapján.

A társulási megállapodást a tagnak felmondani a naptári év utolsó napjával – december 31-i hatállyal – lehet, melyet tartalmazó minősített többséggel meghozott képviselőtestületei határozatot 3 hónappal korábban kell meghozni, s a társult képviselőtestületekkel közölni.

Év közben történő felmondás joga kizárólag a többi társult képviselőtestületet minősített többséggel hozott, a felmondáshoz hozzájárulást tartalmazó döntése esetén gyakorolható, válik érvényessé.

A társult képviselőtestületek több, mint a fele – 5 képviselőtestület .- minősített többséggel hozott határozatával a naptári év utolsó napjával fontos okból kizárhatja azt a tagot, mely a jelen megállapodásban foglalt kötelezettségének nem tesz eleget.

A kizárást megelőzően a társulási tanács legalább 2 ízben határidő kitűzésével hívja fel az érintett képviselőtestületet kötelezettségei teljesítésére.

ZÁRÓRENDELKEZÉS
Jelen társulási megállapodás  2011. június 1-jén lép hatályba mellyel egyidőben a 2009. április 1. napján  elfogadott megállapodást  hatályon kívül helyezik. 

A Társulási Megállapodást az alábbi képviselő-testületek hagyták jóvá és fogadták el:
Tóalmás község Önkormányzat Képviselő-testülete a.sz. határozatával

Szentmártonkáta község Önkormányzat Képviselő-testülete.  .sz. határozatával 

Dány község Önkormányzat Képviselő-testülete a határozatával, 

Szentlőrinckáta községi Önkormányzat Képviselő-testülete a  határozatával, 

Kóka község Önkormányzat Képviselő-testülete a. határozatával 

Sülysáp Nagyközségi Önkormányzat Képviselő-testülete a …. határozatával, 

Mende Nagyközségi Önkormányzat Képviselő-testülete a. határozatával, 

Úri községi Önkormányzat Képviselő-testülete a. határozatával, 

Társult képviselőtestületek egybehangzóan kijelentik, hogy a megállapodásból, továbbá az intézmény fenntartása során keletkezett vitás kérdéseiket tárgyalásos úton, egyeztetéssel kívánják rendezni, a bíróságon keresetindítási lehetőséggel kizárólag annak eredménytelensége esetén élnek. Az esetleges jogvitában Nagykáta Városi Bíróság illetékességét kötik ki.

A társulási megállapodást annak elolvasása, tartalmának megértése után a képviselőtestületek nevében eljáró polgármesterek, mint az önkormányzati akarattal teljességgel megegyezőt saját kezűleg aláírták. 

Kelt, Sülysáp, 2011. május 26.
                        …………………………………….

P.H.
Tóalmás Község  polgármestere
                     …………………………………….

P.H.
Dány Község polgármestere
                    …………………………………….

P.H.
Szentmártonkáta  község  polgármestere
                    …………………………………….

P.H.
Kóka község  polgármestere
                       …………………………………….

P.H.
Szentlőrinckáta község  polgármestere
                      …………………………………….

P.H.
Mende Nagyközség  polgármestere
                         …………………………………….

P.H.
Sülysáp Nagyközség  polgármestere
                       …………………………………….

P.H.
Úri  község  polgármestere
                       …………………………………….

P.H.
Valkó  község  polgármestere

